Murdoch ontken dat hy Thatcher beïnvloed het | Nuus24
Murdoch ontken dat hy Thatcher beïnvloed het
Murdoch wéér in die kollig oor beweerde wanpraktyke
Murdoch se seun staan by sy getuienis
James Murdoch moet getuig oor media, politici
Londen – Die mediabaas Rupert Murdoch het aan die Leveson-ondersoekkommissie gesê hy het "nog nooit 'n premier enigiets gevra nie," het die BBC berig.Die 81-jarige Murdoch het ontken dat hy enige gunsies gevra of aangebied was toe hy premier Margaret Thatcher tydens 'n middagete in 1981 ontmoet het. Hy het ontken dat hy haar probeer beïnvloed het deur sy politieke getrouheid bekend te maak voor sy bod vir die Times-koerante.Intussen het Brittanje se minister van sport en kultuur, Jeremy Hunt, se spesiale adviseur Adam Smith bedank oor sy handelings met News Corporation. Hunt sal 'n mediakonferensie hou nadat Murdoch se seun, James, voor die kommissie getuig het. James het getuig oor besonderhede van kontak tussen Smith en senior figure by News Corporation terwyl die maatskappy gebie het om beheer van BSkyB oor te neem.Daar is vroeër 'n beroep gedoen dat Hunt moet bedank. Die kommissie het Murdoch uitgevra oor die middagete by Thatcher op 4 Januarie 1981 wat hy gereël het. "Ek het nog nooit 'n premier vir enigiets gevra nie," het hy gesê. Murdoch het oor News of the World aan die kommissie gesê dat "hy jammer is om te sê" maar hy het nie "baie by die koerant ingemeng nie". 'n Meeluisterskandaal het tot die ondergang van News of the World gelei. "Ek was nog altyd nader aan die Sun," het hy gesê. Murdoch het gesê hy glo nie daarin om mense se stemboodskappe af te luister nie en ook nie in privaat speurders nie omdat dit 'n lui manier is van hoe verslaggewers nie hul werk doen nie. – Volg Nuus24 op Twitter.
Lees meer oor: rupert murdoch | james murdoch | news of the world | britse mediaskandaal VOLGENDE OP NUUS24X